open-index/open-wikipedia-markdown huggingface dataset:
1905. gada Tour de France

[thumb|Velobrauciena uzvarētājs [Luijs Truseljē]]
**1905. gada ''Tour de France*** bija trešais *Tour de France* daudzdienu velobrauciens, kas notika no 1905. gada 9. līdz 30. jūlijam. Velobraucienu organizēja laikraksts *L'Auto*. Pēc iepriekšējā gada diskvalifikācijām 1905. gada *Tour de France* tika ieviesti jauni noteikumi, tai skaitā, ka kopvērtējums tiks sastādīts pēc iegūtajiem punktiem nevis uzrādītā laika. 

Par velobrauciena uzvarētāju kļuva [[Luijs Truseljē]], kurš uzvarēja piecos no 11 posmiem.

== Rezultāti ==


== Atsauces ==


== Ārējās saites ==
* [https://web.archive.org/web/20110228034433/http://www.letour.fr/ *Tour de France'' mājaslapa]
Džūds Lo

**Deivids Džūds Heivorts Lo** (; dzimis  Londonā, Apvienotajā Karalistē) ir angļu aktieris, kinoproducents un režisors.

Viņš uzsāka aktiera karjeru 1987. gadā *National Youth Music* teātrī, pirmā TV loma viņam bija 1989. gadā. Dž. Lo filmējās Deivida Kronenberga, Klinta Īstvuda un Endrū Nikola režisētajos darbos, pēc tam aktieris tika nominēts 1991. gada Amerikas Kinoakadēmijas balvai kā labākais otrā plāna aktieris par lomu filmā "Talantīgais misters Riplijs" (1999). 2000. gadā par šo lomu viņš saņēma BAFTA kino balvu kā labākais otrā plāna aktieris. 2003. gadā Dž. Lo tika nominēts Amerikas Kinoakadēmijas balvai kā labākais aktieris par lomu filmā "Aukstais kalns" (2003).

2011. gada Kannu kinofestivālā viņš bija viens no žūrijas locekļiem.

## Filmogrāfija

## Atsauces

## Ārējās saites
Lo

**Lo** var būt:
* Lo (*Loo*) — ciems Igaunijā
* Lo (*Lot*) — Garonnas pieteka Francijā;
* Lo (*Lot*) — Francijas departaments;

## Cilvēki ar šādu uzvārdu
* Deniss Lo (*Denis Law*; 1940—2025) ― skotu futbolists;
* Džūds Lo (*Jude Law*; 1972) — angļu aktieris.
Sofija Lorena

**Sofija Lorena** (*Sophia Loren*; dzimusi **Sofija Villāni Šikolone** ()  Romā, Itālijā) ir itāļu aktrise.

1962. gadā Lorena ieguva Amerikas Kinoakadēmijas balvu kā labākā aktrise par lomu filmā "Divas sievietes" (*La ciociara*, 1960). Lorena kļuva par pirmo aktrisi, kas saņem balvu par lomu neangļu valodā. Aktrise saņēmusi apmēram 50 dažādas starptautiskas balvas, tai skaitā Amerikas Kinoakadēmijas balvu, Zelta globusa balvu, ''Grammy'' balvu un BAFTA kino balvu. Viņa filmējusies tādās filmās kā *[[Houseboat]]* (1958), *[[El Cid (filma)|El Cid]]* (1961), "Vakar, šodien, rīt" (*Ieri, oggi, domani*, 1963), "Laulības itāļu gaumē" (*Matrimonio all'italiana*, 1964), *[[Una giornata particolare]]* (1977). Aktrise saņēmusi pozitīvas kritiķu atsauksmes par lomām filmās *[[Courage]]* (1986), "Vecie īgņas 2" (*Grumpier Old Men*, 1995), "Deviņi" (2009). 1994. gadā Lorena filmējās Roberta Altmena filmā *Prêt-à-Porter*, par ko viņu nominēja Zelta globusa balvai 1995. gadā. Tajā pašā gadā aktrise par mūža sasniegumiem saņēma Sesila Demilla balvu.

1999. gadā Amerikas Kinoinstitūts ierindoja Lorenu 21. vietā izcilāko sieviešu kārtas zvaigžņu sarakstā AFI 100 gadi... 100 zvaigznes.

## Pazīstamākās filmas
* "Divas sievietes" (*La ciociara*, 1960, režisors Vitorio De Sika)
* *[[El Cid (filma)|El Cid]]* (1961, režisors Entonijs Manns)
* "Bokačo 70" (*Boccaccio '70*, 1962, režisors Vitorio De Sika)
* "Vakar, šodien, rīt" (*Ieri, oggi, domani*, 1963, režisors Vitorio De Sika)
* "Laulības itāļu gaumē" (*Matrimonio all'italiana*, 1964, režisors Vitorio De Sika)
* *[[The Fall of the Roman Empire]]* (1964, režisors Entonijs Manns)
* *[[Arabesque]]* (1966, režisors Stenlijs Donens)
* "Grāfiene no Honkongas" (*A Countess from Hong Kong*, 1967, režisors Čārlijs Čaplins)
* "Saulespuķes" (*I girasoli*, 1970, režisors Vitorio De Sika)
* *[[The Cassandra Crossing]]* (1976, režisors Džordžs Pens Kosmatoss)
* *[[Una giornata particolare]]* (1977, režisors Etore Skola)
* "Gatavs valkāšanai" (*Prêt-à-Porter*, 1994, režisors Roberts Oltmens)
* "Deviņi" (*Nine*, 2009, režisors Robs Māršals)
* *[[La vita davanti a sé]]* (2020, režisors Eduardo Ponti)

## Atsauces

## Ārējās saites
Alekss Rodrigess

**Aleksandrs Emanuels Alekss Rodrigess** (; dzimis  Ņujorkā, ASV) ir profesionāls amerikāņu beisbolists, spēlē trešajā bāzē. Pašlaik (2012) pārstāv MLB klubu Ņujorkas "Yankees".

Viņš tiek uzskatīts par vienu no izcilākajiem beisbolistiem šī sporta veida vēsturē. Pirms karjeras "Yankees" viņš spēlēja Sietlas "Mariners" un Teksasas "Rangers" klubu sastāvos. A. Rodrigess ir jaunākais spēlētājs, kurš sasniedzis 500, kā arī 600 mājas skrējienu robežu. 2007. gada decembrī A. Rodrigess noslēdza līgumu uz 10 gadiem ar "Yankees" par 275 miljoniem dolāru, kas ir lielākā summa beisbola vēsturē.

2009. gadā viņš atzinās, ka laika posmā no 2001. līdz 2003. gadam lietojis steroīdus. 2011. gadā pret viņu tika vērsta apsūdzība par piedalīšanos nelegālā augstu likmju pokerā.

## Atsauces

## Ārējās saites

* MLB profils 
* ESPN profils 
* Baseball-Reference profils 
*
1906. gada Tour de France

**1906. gada ''Tour de France*** bija ceturtais *Tour de France* daudzdienu velobrauciens, kas notika no 1906. gada 4. līdz 26. jūlijam. Velobraucienu organizēja laikraksts *L'Auto*. Tāpat tas bija otrs velobrauciens, kurā uzvarētājs tiek noteikts pēc iegūtajiem punktiem.

Distance bija 4545 [[Kilometrs|km]] gara. Četri dalībnieki tika diskvalificēti, jo sacīksti centušies saīsināt, daļu tās veicot ar vilcienu. Sacīksti uzsāka 82 riteņbraucēji, tikai 49 no viņiem pabeidz pirmo posmu. *Tour de France* finišēja tikai 14 braucēji.

Par velobrauciena uzvarētāju kļuva [[Renē Potjē]], kurš uzvarēja piecos no 13 posmiem.

== Rezultāti ==


== Ārējās saites ==
* [https://web.archive.org/web/20110228034433/http://www.letour.fr/ *Tour de France'' mājaslapa]
Igors Andrejevs

**Igors Andrejevs** (; dzimis  Maskavā, PSRS) ir bijušais krievu tenisists. I. Andrejeva labākais sasniegums ATP tūres rangā ir 18. vieta, kas tika iegūta , dubultspēlēs — 59. vieta (). Viņa treneris ir Fransisko Fogē (*Francisco Fogues*).

Savas karjeras laikā I. Andrejevs ir uzvarējis trijos ATP vienspēļu turnīros, bet lielāko panākumu *[[Grand Slam (teniss)|Grand Slam]]* sacensībās viņš sasniedza 2007. gada Francijas atklātajā čempionātā, kur tika līdz ceturtdaļfinālam. Piedalījies divās Olimpiskajās spēlēs (2004, 2008).

## Vietas Grand Slam turnīros

|}

## Ārējās saites
Frīdrihs Grosvalds

[thumb|200px|Pirmās Krievijas Impērijas Valsts Domes latviešu deputāti F. Grosvalds, [Francis Trasuns|F. Trasuns, J. Čakste (1906).]]
**Frīdrihs Grosvalds** (1850. gada 13. decembris – 1924. gads) bija latviešu advokāts, politiķis un diplomāts. Viņam ir lieli nopelni tautiskās atmodas laikmeta tradīciju veidošanā un uzturēšanā. Diplomāta Oļģerta Grosvalda un gleznotāja Jāzepa Grosvalda tēvs, matemātiķa Emanuela Grinberga vectēvs.

## Dzīvesgājums
Frīdrihs Arnolds Grosvalds dzimis 1850. gada 13. decembrī Valmieras apriņķa Šķirstiņu muižas dzirnavās. Studēja tieslietas Pēterburgas universitātē, kur konkursā ar darbu par Romiešu tiesībām ieguva zelta medaļu. Apmeklēja Tērbatas latviešu studentu rakstniecības vakarus, kuros iepazinās ar Ata Kronvalda jaunlatviskajām idejām. No 1873. līdz 1878. gadam strādāja Krievijas Impērijas tieslietu ministrijā Pēterburgā.

No 1878. gadā Grosvalds bija advokāts Rīgas rātes un Vidzemes hoftiesā. 1879. gadā tika iecelts par Rīgas Latviešu biedrības runasvīru, no 1886. gada februāra līdz 1919. gada augustam viņš pildīja tās priekšnieka pienākumus.

1901. gadā viņš kļuva par Rīgas pilsētas domnieku, 1906. gadā tika ievēlēts par deputātu Pirmajā Krievijas Valsts Domē. Grosvalds darbojās Rīgas Advokātu padomes valdē un piedalījās Juristu biedrības dibināšanā 1911. gadā. No 1912. līdz 1918. gadam viņš bija Rīgas pilsētas valdes loceklis, Pirmā pasaules kara laikā arī bēgļu apgādāšanas centrālkomitejas loceklis (1915 – 1918).

Pēc Latvijas Republikas nodibināšanas Grosvalds 1919. gada aprīlī tika iecelts par diplomātisko pārstāvi Zviedrijā (nedaudz vēlāk – arī Norvēģijā un Dānijā). Iegūtā darba pieredze un dzīves rūdījums nodrošināja sekmīgu diplomāta darbību. Pēc Latvijas valsts ''de iure'' atzīšanas Frīdrihs Grosvalds 1921. gada martā tika iecelts par ārkārtējo sūtni un pilnvaroto ministru Skandināvijas valstīs ar rezidenci Stokholmā. Šajā postenī viņš bija līdz 1923. gada aprīlim.

Pēc atgriešanās Rīgā darbojās Heraldiskā komisijā.

Miris 1924. gadā, apbedīts Lielajos kapos Rīgā.

## Latviešu pilsonisko tradīciju veidošana
Grosvaldu dzīvoklis izveidojās par sava laika izglītotāko un inteliģentāko latviešu sabiedrības pārstāvju salonu. Tajā ciemojās Rozentāls, Blaumanis, Aspazija, Purvītis, Vīgnere-Grīnberga, Vītols u.c.

Anna Brigadere vēlāk atcerējās, ka: 

## Apbalvojumi
* Zviedrijas un Norvēģijas karaļvalstu ordeņi

## Literatūra
* Eduards Kļaviņš. Džo, Jāzepa Grosvalda dzīve un māksla. Neputns, Rīga, 2006

## Ārējās saites
* Informācija par Grosvaldu ģimeni un viņu devumu ārlietu resora darbībā
Nardi

**Nardi** () jeb **bekgemons** () ir galda spēle, kuru spēlē divi spēlētāji. Izmantojot divus metamos kauliņus, spēlētāji atbilstoši noteikumiem pārvieto savus 15 kauliņus. Galda virsmu veido 24 šauri trijstūri, kas tiek saukti par punktiem. Šie trijstūri ir sagrupēti četrās daļās, katrā pa sešiem. Šīs daļas sauc par māju, pagalmu, pretinieka pagalmu un pretinieka māju. Uzvar tas spēlētājs, kurš pirmais ir pārvietojis visus kauliņus uz savu māju un noņēmis no laukuma.

## Noteikumi
Spēle tiek spēlēta uz laukuma, kas sastāv no divdesmit četriem šauriem trīsstūriem, ko sauc par punktiem. Trīsstūri mijās pēc krāsas, un ir sagrupēti četros sektoros pa sešiem trīsstūriem katrā. Sektorus sauc par spēlētāja māju, pagalmu, pretinieka māju un tās pagalmu. Mājas no pagalmiem atdala šķirtne. Katram spēlētājam ir 15 vienādas krāsas kauliņi, kas spēles sākumā ir izvietoti tā, kā parādīts attēlā.

Spēles mērķis — pārvietot visus savus kauliņus uz savu māju un pēc tam nost no laukuma. Uzvar tas spēlētājs, kuram pirmajam tas izdodas. Baltie kauliņi pārvietojās attēlā redzamajā virzienā, sarkanajiem ir pretējais virziens.

Spēle notiek ar diviem metamajiem kauliņiem — katra metamā kauliņa uzmestā acu skaits norāda par cik punktiem jāpārvieto savi kauliņi, kauliņus drīkst virzīt tikai norādītajā virzienā, turklāt tos nedrīkst virzīt uz punktu, kuru ir aizņēmuši divi vai vairāk pretinieka kauliņi. Abu metamo kauliņu uzmestās acis var pielietot vienam kauliņam vai diviem . Ja uz abiem metamajiem kauliņiem uzmests vienāds acu skaits, tad spēlētājam jāiet par tik punktiem nevis 2, bet 4 reizes.

Ja uz kāda punkta atrodas viens kādas krāsas kauliņš, tad pretinieks to kauliņu var nosist, uzkāpjot tam virsū. Nosistais kauliņš tiek novietots uz šķirtnes. Ja spēlētājam ir viens vai vairāki kauliņi uz šķirtnes, tad tas nevar izdarīt citus gājienus, kā tikai ievadīt atpakaļ spēlē šos kauliņus. Kauliņus ievada spēlē no pretinieka mājas, ja neviens no uzmestajiem punktiem nav atvērts, tad spēlētājam jāizlaiž gājiens.

Kad visi 15 kauliņi nokļuvuši savā mājā, tos var sākt novākt no laukuma. Noņemt var kauliņus, kuri no laukuma malas ir atbilstošā attālumā metamajiem kauliņiem. Ja uzmet skaitli, kas ir lielāks par atlikušo kauliņu attālumu līdz malai, tad var noņemt no laukuma tālāk palikušo kauliņu.

## Ārējās saites
Mākslīgā valoda

[thumbnail|235px|Karogs, kas ir mākslīgo valodu entuziastu simbols. Tajā attēlots [Bābeles tornis saullēktā.]]
**Mākslīgā valoda** ir valoda, kas ir mākslīgi izveidota pēc dabisko valodu parauga. Tās tiek izmantotas jomās, kur dabisko valodu lietošana ir neefektīva vai nav iespējama. Tās var būt paredzētas starptautiskai saziņai, lingvistiskiem un filozofiskiem eksperimentiem, slepeniem kodiem vai vienkārši kā rotaļa, piemēram, pupiņvaloda. Mākslīgās valodas var būt arī īpaši veidotas tehnisko zīmju un simbolu sistēmas, piemēram, programmēšanas valodas.

Populārākās mākslīgās valodas ir esperanto, ido, interlingva un volapiks.

## Ārējās saites
Korijs Šneiders

**Korijs Frenklins Šneiders** (; dzimis  Marblhedā, Masačūsetsas štatā, ASV) ir amerikāņu bijušais hokejists, spēlēja vārtsarga pozīcijā, bijis ASV jaunatnes izlašu dalībnieks.

## Spēlētāja karjera
2004. gada NHL draftā viņu ar kopējo 26. numuru izvēlējās Vankūveras "Canucks".

Pēc drafta viņš trīs gadus NCAA turnīrā pārstāvēja Bostonas universitātes komandu "Eagles", divas reizes komanda iekļuva NCAA finālā. Kopš 2007.—2008. gada sezonas viņš spēlēja Vankūveras "Canucks" AHL līgas fārmklubā Manitobas "Moose", otrajā sezonā viņš tika atzīts par līgas labāko vārtsargu. Regulāri "Canucks" sastāvā K. Šneiders sāka spēlēt 2010.—2011. gada sezonā.

2013. gada NHL drafta laikā tika aizmainīts uz Ņūdžersijas "Devils" vienību, "Canucks" pretī saņemot pirmās kārtas izvēles tiesības. Pirmajā sezonā "Devils" sastāvā dalīja spēles laiku vārtos ar Martinu Brodēru, taču tad vairākas nākamās sezonas pildīja komandas pamatvārtsarga lomu. 2021. gada janvāri, pēc septiņām "Devils" aizvadītām sezonām, noslēdza līgumu ar Ņujorkas "Islanders".

Vārtsargs ASV jaunatnes izlases ir pārstāvējis vairākos turnīros. 2003. gada Pasaules U-18 čempionātā tika izcīnīta zelta medaļa, 2004. gada Pasaules U-18 čempionātā izcīnīja sudrabu, 2005. un 2006. gada Pasaules U-20 čempionātos ASV izlase ierindojās 4. vietā.

## Ārējās saites
* The Internet Hockey Database profils 
*
Oļģerds Grosvalds

**Oļģerds Grosvalds** (1884. gada 25. aprīlis — 1962. gada 12. septembris) bija latviešu žurnālists, mākslas kritiķis, politiķis un diplomāts, būdams Latvijas ārlietu dienestā 43 gadus (1919—1962). Gleznotāja Jāzepa Grosvalda vecākais brālis.

## Dzīvesgājums
Oļģerds Grosvalds dzimis 1884. gadā Rīgas advokāta Frīdriha Grosvalda ģimenē. Studēja filoloģiju Tērbatas, Parīzes un Minhenes universitātēs, kur 1912. gadā ieguva *Dr. phil.* zinātnisko grādu. Tērbatā kļuva par vecākās latviešu studentu korporācijas *[[Lettonia]]* biedru.
Pēc tam viņš atgriezās Rīgā un līdz 1917. gadam strādāja kā žurnālists un mākslas kritiķis.

Pēc Latviešu nacionālās padomes izveidošanas 1918. gadā viņš kļuva par tās sekretāru ārlietu nodaļā un par Latvijas Tautas padomes locekli no Latviešu zemnieku savienības.

Pēc Latvijas Republikas nodibināšanas Grosvalds 1919. gada februārī — jūlijā bija Latvijas delegācijas sekretārs Parīzes miera konferencē. No 1919. gada jūlija Latvijas Pagaidu valdības pārstāvis, rezidējošais ministrs, no 1921. gada maija līdz 1924. gada augustam sūtnis Francijā. Sūtnis arī Beļģijā un Nīderlandē (1921—1924).

1925. gada maijā—septembrī vadīja Ārlietu ministrijas Rietumu nodaļu. Bija Latvijas sūtnis Somijā (1925—1930), Polijā un Rumānijā (1930—1934), Austrijā (1930—1933), Ungārijā (1932—1934) ar rezidenci Varšavā. No 1934. gada septembra Latvijas sūtnis Francijā un Spānijā (rezidence Parīzē).

1940. gada vasarā pēc Francijas un Latvijas okupācijas kopā ar A. Petēna valdību un diplomātisko korpusu no Parīzes pārcēlās uz Višī, vēlāk dzīvoja Nicā.
Neatzina padomju okupācijas laika Latvijas PSR valsts varas un pārvaldes iestādes par likumīgām un nepakļāvās to lēmumiem. Pēc Otrā pasaules kara beigām turpināja vadīt Latvijas sūtniecību Parīzē, saglabājot personisko ministra titulu.

Miris 1962. gada 12. septembrī un apglabāts Perlašēza kapsētā Parīzē.

## Apbalvojumi
* I šķiras Atzinības krusts Nr. 14 (1938. gada 16. novembrī)

## Atsauces

## Ārējās saites
* Informācija par Grosvaldu ģimeni un viņu devumu ārlietu resora darbībā
Meier

**Meier** var būt:
* Sāra Meijere (*Sarah Meier*; 1984) — Šveices daiļslidotāja;
* Sids Maijers (*Sidney Meier*; 1954) — amerikāņu programmētājs, datorspēļu dizaineris.
Adaptācija (grupa)

**Adaptācija** () ir Kazahstānas pankgrupa, ko 1991. gadā dibināja Ermens Eržanovs.

## Grupas dalībnieki
### Pamatsastāvs
* Ermens «Anti» Eržanovs – vokāls, ģitāra
* Igors Kulagins – ģitāra
* Andrejs Ņenaševs – basģitāra
* Ibragims Džanibekovs – sitaminstrumenti

### Citi grupas dalībnieki
* Iļja Gončarovs
* Sergejs Šuļgins
* Viktors Ļebzaks
* Aleksandrs Šikarevs
* Vitālijs Širko
* Jevgeņijs Korņijko
* Anvars Akčurins
* Oļegs Pančenko
* Andrejs Malozjomovs
* Aleksejs Kazačenko
* Nikolajs Vdovičenko
* Sergejs Pečujevs
* Vladimirs Belkanovs
* Vjačeslavs Golubievs
* Aleksejs Knatjko

## Diskogrāfija
### Adaptācija

* 1993. gads — *Уходим в леса (бутлег)*
* 1995. gads — *Запахи детства (бутлег)*
* 1997. gads — *Отбой (бутлег)*
* 1997. gads — *Колесо истории*
* 1998. gads — *На нелегальном положении*
* 1999. gads — *За измену Родине (1-я версия)*
* 1999. gads — *Безвременье (live)*
* 2000. gads — *Тысячи долгих дней пустоты (бутлег)*
* 2001. gads — *Джут*
* 2003. gads — *Punk rock du Kazakhstan (сплит-альбом с проектом «Бищара Балдар»)*
* 2003. gads — *За измену Родине (2-я версия)*
* 2008. gads — *Хроника безвременья (DVD)*
* 2005. gads — *Уносимся проч*ь
* 2005. gads — *Так горит степь*
* 2008. gads — *Время убийц*
* 2009. gads — *Песни любви и протеста*

### Ermens Eržanovs
* 1995. gads — *Парашют Александра Башлачёва*
* 1999. gads — *Зона бесконечного конфликта (live*)
* 1999. gads — *Тысячи долгих дней пустоты (live)*

## Ārējās saites
* Grupas oficiālā mājaslapa
* Adaptācija
Gavri

**Gavri** (; agrāk **Gauri**) ir apdzīvota vieta Krievijā, Pleskavas apgabala Pitalovas rajona Gavru pagasta centrs. No 1920. līdz 1944. gadam ietilpa Latvijas Abrenes apriņķī (Gauru pagasta centrs). 1932. gadā Gauriem piešķirts biezi apdzīvotas vietas (ciema) statuss.

Gavros atrodas pagasta padome, vidusskola, klubs (kultūras nams), bibliotēka.

## Atsauces
Gravas

**Gravas** var būt:
* Gravas — apdzīvota vieta Kūku pagastā
* Gravas — apdzīvota vieta Strazdes pagastā
* Gravas — apdzīvota vieta Vidrižu pagastā

## Skatīt arī
* Grava
Gravas (Vidrižu pagasts)

**Gravas** ir apdzīvota vieta Limbažu novada Vidrižu pagastā, pagasta centrs. Izvietojusies Ķīšupes krastos pie autoceļa P9  no novada centra Limbažiem un  no Rīgas.

Apdzīvotā vieta izveidojusies ceļu krustojumā uz Vidrižu muižas zemes. 1932. gadā Gravām piešķirts biezi apdzīvotas vietas (ciema) statuss. Gravās līdz 1949. gadam atradās Vidrižu pagasta valde, no 1949. līdz 1954. gadam — Gravu ciema centrs. Gravās atrodas pagasta pārvalde, Vidrižu pasta nodaļa, Vidrižu doktorāts, kafejnīca.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Jeļena Dokiča

**Jeļena Dokiča** (; dzimusi  Osijekā, Dienvidslāvijā) ir bijusī Austrālijas tenisiste, pēc karjeras beigām trenere un tenisa komentētāja. Profesionālo karjeru uzsāka 1998. gadā. J. Dokičas labākais sasniegums WTA Tūres vienspēļu rangā ir sasniegtā 4. vieta (), dubultspēlēs viņa ir sasniegusi 10. vietu ().

## Biogrāfija
J. Dokičas tēvs Damirs Dokičs ir serbs (ilgstoši bija meitas treneris, vairākkārt nokļuvis skandālos un konfliktos ar likumu), bet māte horvātiete. 1991. gada jūnijā ģimene pameta Horvātiju, bēgot no pilsoņu kara un apmetās Serbijā, bet jau 1994. gadā emigrēja uz Austrāliju un apmetās Sidnejas priekšpilsētā Feirfīldā. Šeit J. Dokiča beidza vidusskolu.

Spēlētāja ir vairākkārt mainījusi pārstāvētās valsts piederību. Karjeras sākumā (1998—2000) tenisiste pārstāvēja Austrāliju, tad divus gadus (2001—2003) J. Dokiča pārstāvēja Dienvidslāviju, pēc tās izjukšanas — Serbiju un Melnkalni (2003—2005), taču kopš 2006. gada atkal pārstāv Austrāliju.

Pirmos panākumus guvusi jauniešu tenisā: uzvaras 1998. gada ASV atklātajā čempionātā jaunietēm un 1998. gada Francijas atklātajā čempionātā dubultspēlēs jaunietēm (kopā ar Kimu Kleistersu).

Pieaugušo līmenī J. Dokiča ir uzvarējusi 6 WTA vienspēļu un 4 dubultspēļu turnīros, bet lielāko panākumu *[[Grand Slam (teniss)|Grand Slam]]* sacensībās viņa guva 2000. gada Vimbldonas čempionātā vienspēlēs (pusfināls) un 2001. gada Francijas atklātā čempionāta dubultspēlēs (fināls). Piedalījusies 2000. gada Sidnejas olimpiskajās spēlēs.

Profesionālā tenisa karjeru noslēdza 2014. gadā.

## Vietas Grand Slam turnīros

|}

## Ārējās saites

*
Starptautiskā Dabas aizsardzības savienība

**Starptautiskā dabas un dabas resursu aizsardzības savienība** (bieži saukta par **IUCN** saīsinājumā no ) ir 1948. gadā dibināta starptautiska dabas un sugu aizsardzības organizācija. Organizācijas biedri ir valsts iestādes un nevalstiskās organizācijas, kopskaitā vairāk kā 1000. Organizācijā darbojas arī ap 11 000 zinātnieku.

## Mērķi un darba metodes
Starptautiskā dabas un dabas resursu aizsardzības savienības darbība vērsta uz zinātniski pamatotas informācijas par dabu vākšanu, apstrādi, un izplatīšanu. Kopš 1966. gada organizācija globāli un sistemātiski apkopo informāciju par sugu stāvokli un publicē to "Sarkanajā grāmatā". Starptautiskajai dabas un dabas resursu aizsardzības savienībai ir ANO Ģenerālasamblejas oficiālā novērotāja statuss.

## Ārējās saites
* Starptautiskā dabas un dabas resursu aizsardzības savienības mājaslapa
2010.—2011. gada Eirolīgas sezona

**2010.—2011. gada [[Eirolīga (basketbols)|Eirolīgas]] sezona** bija 11. starptautiskā basketbola vīriešu klubu sezona Eiropā ULEB pārvaldībā.

Par Eirolīgas čempionu kļuva Atēnu "Panathinaikos" klubs no Grieķijas ''A1 Ethniki'', kas finālā uzvarēja Izraēlas klubu Telavivas "Maccabi" ar rezultātu 78:70.

## Kvalifikācija

## Regulārā sezona
Regulārā sezona ilga no 2010. gada 18. oktobra līdz 23. decembrim.

### A grupa

### B grupa

### C grupa

### D grupa

## Top 16
Top 16 turnīrs notika laika posmā no 19. janvāra līdz 3. martam. Top 16 turnīra kārtai kvalificējās katras regulārās sezonas grupas pirmās četras vietas ieņēmušās komandas.

### E grupa

### F grupa

### G grupa

### H grupa

## Ceturtdaļfināli

## Fināla četrinieks

## Atsauces

## Ārējās saites
* Eirolīgas oficiālā mājaslapa 
* Eurobasket.com Eirolīgas profils 
* ULEB oficiālā mājaslapa
Sjēnas "Montepaschi"

**Sjēnas "Montepaschi"** () ir profesionāls Itālijas basketbola klubs, kas ir bāzēts Sjēnā, Itālijā. Klubs tika dibināts 1871. gadā, taču basketbola sekcija darbojas kopš 1893. gada. "Montepaschi" spēlē Itālijas A sērijā un Eirolīgā.

Pastāvēšanas vēsturē klubs ir sešas reizes triumfējis nacionālajā čempionātā (2004, 2007, 2008, 2009, 2010, 2011), piecas reizes ieguvis Itālijas Superkausu (2004, 2007, 2008, 2009, 2010), trīs Itālijas kausus (2009, 2010, 2011), kā arī 2002. gadā tas uzvarēja Saportas kausa izcīņā.

## Atsauces

## Ārējās saites
* Kluba oficiālā mājaslapa  (angliski)
Indianapolisas "Jets"

**Indianapolisas "Jets"** () bija profesionāls ASV basketbola klubs, kas bija bāzēts Indianapolisā, Indiānas štatā, ASV. Lielāko pastāvēšanas daļu tas spēlēja Nacionālajā basketbola līgā kā Indianapolisas "Kautskys" (*Indianapolis Kautskys*), vienu sezonu (1948—1949) tas aizvadīja Amerikas basketbola asociācijas čempionātā.

## Visu sezonu rezultāti

## Ārējās saites
* Basketball-Reference profils
Keidels Evanss

**Keidels Lī Evanss** (; dzimis  Ketrīnā, Austrālijā) ir bijušais profesionālais austrāliešu šosejas riteņbraucējs.

2009. gada 27. septembrī K. Evanss kļuva par pirmo Austrālijas riteņbraucēju, kurš uzvarējis Pasaules čempionātā grupas braucienā, bet 2011. gadā to pašu paveica prestižākā daudzdienu velobrauciena *[[Tour de France]]* kopvērtējumā.

Karjeras sākumā bija pievērsies kalnu riteņbraukšanai, taču kopš 2001. gada startēja šosejas riteņbraukšanā. 2000. gada olimpiskajās spēlēs Sidnejā K. Evanss izcīnīja 7. vietu kalnu riteņbraukšanas sacensībās. 1998. un 1999. gadā izcīnīja Pasaules kausu.

2011. gadā viņš pirmo reizi karjerā kļuva par *[[Tour de France 2011|Tour de France]]* uzvarētāju, velobrauciena vadībā izvirzoties vien priekšpēdējā dienā — braucienā ar atsevišķu startu. 2012. gada ''Tour de France'' K. Evanss nesekmīgi startēja izšķirīgajos kalnu posmos un individuālajos braucienos nespēja konkurēt ar uzvarētāju Bredliju Viginsu, kopvērtējumā ieņemot 7. vietu.

Evanss paziņoja, ka 2015. gada februārī noslēgs karjeru. Karjeru viņš noslēdza 1. februārī pēc dalības savā vārdā nosauktās sacensībās.

## Sasniegumi lielajās tūrēs

## Atsauces

## Ārējās saites

* Oficiālā mājaslapa 

* Riteņbraukšanas federācijas profils
Igors Kazakevičs

**Igors Kazakevičs** (dzimis  Vietalvā) ir latviešu vieglatlēts, startē soļošanas sacensībās.

2006. gadā kļuva par Latvijas čempionu. 2007. gada Pasaules čempionātā Osakā izcīnīja 28. vietu 50 km soļošanā. 2007. gada Eiropas kausa izcīņā tika ieņemta 35. vieta, 2006. gada Pasaules kausa izcīņā — 38. vieta. Piedalījās  Pekinā, kur 50 km soļošanā ieņēma 16. vietu. 2011. gada Pasaules čempionātā startēja 50 km distancē, taču nefinišēja.  sportists ierindojās 45. vietā 50 km distancē.

## Personiskie rekordi

## Sasniegumi

## Atsauces

## Ārējās saites

* Pekina 2008 profils
Kazakevičs

**Kazakevičs** var būt:
* Dainis Kazakevičs — Latvijas futbola treneris un funkcionārs (dzimis 1981. gadā);
* Igors Kazakevičs — Latvijas vieglatlēts, soļotājs (dzimis 1980. gadā).
Kiudolica

**Kiudolica** (arī **Kivdolica, Kiudaleica**) ir Pildas kreisā krasta pieteka Rēzeknes un Ludzas novados. Sākas no dīķiem pie Mukoniem Kaunatas pagastā. Tek galvenokārt ziemeļu virzienā pa Rāznavas pauguraini, uzņemot apkārtējo ezeru ūdeņus. Līdz pietekai no Šostu ezera saucas par **Kozupi**. Vidustecē tek cauri Kiudalovas un Tribuku ezeriem, lejtecē — Rauzu ezeram. 23 nelielas pietekas, lielākā — Gaveiku upīte. Ietek Pildā pie Rauziem.

Upi šķērso autoceļš P49, lielākā apdzīvotās vieta krastos ir Kivdolova.

## Atsauces
Kozupe

**Kozupe** var būt:

* Kozupe — ciems Rugāju pagastā
* Kozupe — upe, Daugavas pieteka
* Kozupe — upe, Maltas pieteka
* Kiudolicas augšteces nosaukums
Māris Jučers

**Māris Jučers** (dzimis  Priekulē) ir bijušais latviešu hokejists, vārtsargs. Karjeras laikā Latvijas hokeja izlases sastāvā piedalījies trijos pasaules čempionātos. Divas sezonas aizvadījis Kontinentālās hokeja līgas klubā Rīgas "Dinamo".

## Spēlētāja karjera
Karjeru uzsācis 2003. gadā Latvijas hokeja līgas kluba Zemgale sastāvā. Laika posmā no 2004.—2005. līdz 2006.—2007. gada sezonai M. Jučers pārstāvēja Zviedrijas 1. divīzijas klubu *Tyringe* "SoSS". No 2007.—2008. gada sezonas pārstāvēja HK Liepājas Metalurgs, spēlējis arī kluba otrajā sastāvā. M. Jučers ir trīskārtējs Latvijas čempions (2007—2008, 2008—2009, 2010—2011), kā arī 2007.—2008. gada sezonas labākais līgas vārtsargs. 2011.-2012. un 2012.-2013. gada sezonā pārstāvēja Rīgas "Dinamo". 

2018. gadā kluba HK Liona sastāvā ieguvis Francijas kausu. No 2019. līdz 2022. gadam spēlēja HK Liepāja sastāvā.

Latvijas izlasē debitēja  pārbaudes spēlē pret Somijas izlasi. Viņš tika pieteikts startam 2011. gada Pasaules čempionātā kā trešais vārtsargs, 2012. gadā aizvadīja 2 spēles, piedalījies arī 2013. gada čempionātā.

## Atsauces

## Ārējās saites

* LHF profils
Lada (upe)

**Lada** () ir Rītupes pieteka Latvijā un Krievijā. Sākas no grāvju sistēmas Kapačovas mežā rietumos no Morozovkas ciema Malnavas pagastā. Tek pa Mudavas zemienes Utrojas nolaidenumu. Augštecē upes gultne regulēta. 1,4 km garumā Latvijas un Krievijas robežupe. Ietek Rītupē pie Vasjkinas ciema lejpus Pitalovas.

## Atsauces
Dainis Virga

**Dainis Virga** (dzimis , miris ) bija latviešu mūziķis, grupas Līvi bundzinieks.
Viņa vecākais brālis Ainars Virga arī muzicēja grupā "Līvi".

Grupai Līvi viņš pievienojās 1987. gadā, atnākot no armijas, vēlāk arī kļuvis par grupas menedžeri. Dienesta laikā Padomju armijā (1985—1987) D. Virga bija karavīru Tautas estrādes ansambļa "Zvaigznīte" bundzinieks, dziedātājs un arī vadītājs.

Gājis bojā 2003. gada 26. jūlijā autoavārijā Nīcgales pagastā uz Rīgas-Daugavpils šosejas.

## Atsauces
WTF?!

***WTF?!*** ir industriālā roka grupas KMFDM septiņpadsmitais studijas albums. *WTF?!* tika izdots .

## Dziesmu saraksts

## Ārējās saites
* KMFDM mājaslapa
Kad lietus un vēji sitas logā

**"Kad lietus un vēji sitas logā"** ir 1967. gadā Rīgas Kinostudijā Latvijas PSR uzņemta aktierfilma. Filmas režisors ir Aloizs Brenčs. Filma uzņemta pēc tāda paša nosaukuma Arvīda Griguļa romāna motīviem. Patiesos faktus par palīdzību nacionālās pretošanās kustībai, laivām šķērsojot Baltijas jūru, A. Grigulis romānā attēlojis no padomju varas skatpunkta.

Filmas pamatā esošā romāna tapšanas un pašas filmas uzņemšanas process tiek apskatīts 2014. gada dokumentālajā filmā "Uz spēles Latvija".

## Sižets
1940. gadu otrā puse, kad okupētajā Latvijā notiek čekistu cīņa ar mežabrāļiem. Pāri jūrai naktī ierodas Ansis Leinasars, kura uzdevums ir sagatavot Latvijā apvērsumu. 
Laiks iet, taču uzdevuma izpilde neveicas, Leinasaru uz katra soļa sagaida grūtības. Viņa pēdējā cerība ir tikšanās ar nacionālajiem partizāniem baznīcā, taču tā izrādās čekistu aplenkta. Apšaudē iet bojā Leinasara sakarnieks, un Ansis saprot, ka arī viņš bijis čekists.

## Līdzība ar reāliem notikumiem
Filmas scenārijam ir līdzība ar Latvijas Centrālās padomes dalībnieku Eduarda Andersona un Riharda Zandes misijām 1945. un 1946. gadā. Savukārt Valentīne Jaunzeme bijusi prototips Veltas tēlam.

Latvijas PSR Iekšlietu ministrijas karaspēka Kara tribunāls Andersonam piesprieda nāvessodu, minot, ka "Latvijas Centrālā padome vadīja bandītisko formējumu organizēšanu Latvijas teritorijā un deva vadošus norādījumus šo bandītisko formējumu operatīvajā darbībā, tātad bija vadošais centrs."

## Lomās
* Harijs Liepiņš — *Leinasars*
* Eduards Pāvuls — *Karnītis*
* Lilita Ozoliņa — *Velta*
* Juris Pļaviņš — *Fredis*
* Artūrs Dimiters — *Teišs*
* Uldis Pūcītis — *Pakrastiņš*
* Antonija Jansone — *Pīlādziene*
* Vladimirs Kozels — *Gaigals*
* Vaironis Jakāns — *Mežnieks*
* Alfrēds Videnieks — *Kalnozols*
* Helmārs Velze — *Goba*
* Artūrs Kalējs — *Riekstiņš*
* Māra Zemdega — *Ruta Dumpe*
* Nikolajs Mūrnieks — *Pilmanis*
* Alfons Kalpaks — *epizodē*

## Apbalvojumi
* 1968. gada Baltijas republiku, Baltkrievijas un Moldāvijas filmu festivālā Rīgā balvas Henriham Pilipsonam par labāko operatora darbu un Harijam Liepiņam par labāko tēlojumu.

## Interesanti fakti
* Filmēšanai izmantotas Pūres un Zemītes baznīcas.

## Atsauces

## Ārējās saites

* ''Filmas.lv'' profils 
* Kino Muzejs
* Par filmas vēsturi
Lodumka

**Lodumka** (arī **Ladanka**, **Laudonka**, **Ludumka**, **Ludunka**, **Ļudonka**, augštecē — **Ludanka**; , *Ludonka*) ir Kūkovas kreisā krasta pieteka Latvijā un Krievijā. Sākas no grāvju sistēmas austrumos no Šķilbēnu pagasta Dagunovas ciema uz Šķilbēnu un Medņevas pagastu robežas. Tek galvenokārt ziemeļaustrumu virzienā. 8 km garumā Latvijas un Krievijas robežupe. Ietek Kūkovā pie Hvorostovas ciema bijušā Purvmalas pagasta teritorijā Krievijā. Lodumkai ir 12 īsas pietekas ar kopgarumu 19 km.

Apdzīvotās vietas upes krastos Latvijā: Šķilbēnu pagasta Dagunova, Medņevas pagasta Dagunova, Rogovski, Vientuļi.

Šķērso valsts autoceļus: P45 (Viļaka—Kārsava), P35 (Gulbene—Balvi—Viļaka—Krievijas robeža (Vientuļi)).

## Atsauces
Pazlauga

**Pazlauga** ir Kūkovas kreisā krasta pieteka Balvu novadā. Iztek no Svātiunes ezera, tek galvenokārt austrumu virzienā pa mežainu (augštecē un vidustecē) vai lauksaimniecības apvidu. Lielākā pieteka Puncuļova ietek Pazlaugā 1 km no Pazlaugas ietekas Kūkovā.

Upi šķērso autoceļš P45, lielākā apdzīvotā vieta krastos ir Pazlaugas ciems.

## Atsauces
Ģitārists

thumb|right|450px|Fotomontāža ar slavenākajiem ģitāristiem. Vārdi atrodami attēla aprakstā.
**Ģitārists** ir mūziķis, kas spēlē ģitāru. Ģitāristi var spēlēt dažādus instrumentus, piemēram, klasisko ģitāru, akustisko ģitāru, elektrisko ģitāru un basģitāru. Daži mūziķi reizēm dzied un spēlē ģitāru vienlaicīgi. Ģitāristi vienmēr ir bijuši populāri mākslinieki.

## Daudzpusība

Ģitāra ir ļoti daudzpusīgs mūzikas instruments. Lietojot dažādas spēles tehnikas, ģitārists var iegūt skaņu, kas ir tuva cilvēka balsij. Ģitāru var spēlēt dažādos veidos, piemēram, ar mediatoriem, ar nagiem un/vai ar pirkstiem.

Muzicējot ansamblī, ģitārists var būt kā vadošais, tā fona mūziķis. Tāpat ir iespēja reizē ar ģitārspēli spēlēt citus mūzikas instrumentus, piemēram, mutes harmonikas (Bobs Dilans, Neils Jangs).

## Ievērojami ģitāristi

Ir pieejami ļoti daudzi un dažādi interneta resursi un žurnāli, kas cenšas noskaidrot labākos ģitāristus, piemēram, *The 100 Greatest Guitarists of All Time* (žurnāls *Rolling Stone*), *100 Greatest Guitarists of All time* (žurnāls *Guitar World*).

### ''Rolling Stone''

2003. gadā žurnāls *Rolling Stone* publicēja 100 labāko ģitāristu sarakstu ar nosaukumu *The 100 Greatest Guitarists of All Time*. Tālāk seko tabula ar 10 labākajiem:

Publicējot sarakstu, Pauls Makkins (britu laikraksts *The Guardian*) norādīja: „Pārsteidzoši amerikāņu žurnālam, lielākā daļa ir *jeņķi*”, lai gan norādīja uz trīs izņēmumiem. Interneta žurnāls *Blogcritics* kritizēja sarakstu, ka tas izceļ dažus sarakstam necienīgus ģitāristus, kamēr aizmirst pieminēt dažus, iespējams, vērtīgākus, piemēram, Filu Kegiju vai Džonu Petruči.

### ''Guitar World''

*Guitar World*, ģitāristu žurnāls, kas iznāk reizi mēnesī, arī publicēja savu labāko 100 ģitāristu sarakstu, izdodot grāmatu *Guitar World Presents the 100 Greatest Guitarists of All Time from the Pages of Guitar World Magazine*. Atšķirībā no *Rolling Stone*, *Guitar World* sadalīja ģitāristus žanros, piemēram, „Lords of Hard Rock” vai „Jazzmen”. Šis saraksts tika kritizēts dēļ tā, ka tajā netika iekļauta neviena sieviešu kārtas pārstāve.

### Citi
Pēc mūziķa Lesa Paula nāves *TIME* mājaslapā tika publicēts 10 labāko elektrisko ģitāristu saraksts. Tāpat kā *Rolling Stone* sarakstā, Džimijs Hendrikss tika novērtēts kā labākais, nākamajās vietās atstājot Seulu Hadsonu, B. B. Kingu, Keitu Ričardsu, Ēriku Kleptonu un Džimiju Peidžu. *Gigwise.com*, interneta mūzikas laikraksts, arī titulēja Džimiju Hendriksu, nākamajās pozīcijās ierindojot Džimiju Peidžu, B. B. Kingu, Keitu Ričardsu un Kērku Hammetu.

## Skatīt arī
* Ģitāra

## Atsauces

## Ārējās saites
Pernovka

**Pernovka** () ir Latvijas un Krievijas robežupe Ludzas novadā. Iztek no Sofijskas ezera Krievijā lielā purvu masīvā. Tek pa mežainu un purvainu apvidu galvenokārt ziemeļrietumu virzienā; 10 km garumā ir valsts robežupe. Kādreiz bija Zilupes pieteka, tagad, pēc Zilupes iztaisnošanas, praktiski ietek Zilezerā pa Zilupes vecupi. Vairākas nelielas pietekas, galvenokārt meliorācijas novadkanāli.

## Atsauces
1467. gads

**1467. gads** () bija parastais gads, kas pēc Jūlija kalendārā sākās ceturtdienā.

## Notikumi
* 15. jūnijs — Kārlis Drosmīgais pēc tēva Filipa Labā nāves kļuva par Burgundijas hercogu.

### Nezināms datums
* Svētās Romas impērijas imperators Fridrihs III Hābsburgs izdeva pirmo dekrētu par aizliegumu nedižciltīgajiem pieņemt sev ģerboņus.

## Dzimuši
* 1. janvāris — Sigismunds I Vecais, Jagellonu dinastijas Polijas karalis un Lietuvas dižkunigaitis (miris 1548).

## Miruši
* 4. aprīlis — Ludvigs no Erlihshauzenes, Vācu ordeņa lielmestrs (dzimis 1410 vai 1415).
* 15. jūnijs — Filips Labais, Burgundijas hercogs (dzimis 1396).
* 3. septembris — Portugāles Eleonora (*Eleonore von Portugal*), Svētās Romas imperatore (dzimusi 1434.)
: *datums nezināms*
* Džahanšahs, Kara Kojunlu valsts valdnieks, azerbaidžāņu dzejnieks (dzimis ap 1397).
Dusmu augļi

**"Dusmu augļi"** () ir amerikāņu rakstnieka Džona Stainbeka romāns, pirmo reizi publicēts 1939. gadā. Apbalvots ar Pulicera balvu.

## Sižets
Romāna darbība notiek lielās depresijas laikā. Sausuma un ekonomiskās krīzes dēļ nabadzīga rentnieku ģimene ir spiesta pamest savas mājas Oklahomas štatā un doties uz Kaliforniju darba meklējumos. Kopā ar tūkstošiem līdzīgā situācijā nonākušajām ģimenēm Džoudi dodas tālajā ceļā pa 66. šoseju vecajā kravas mašīnā ar visu savu iedzīvi. Nonākuši Kalifornijā viņi atrod tūkstošiem bezizejā nonākušos cilvēkus, kas mēģina izdzīvot, strādājot necilvēcīgos apstākļos.

## Skatīt arī
* Laikraksta "Le Monde" 100 gadsimta grāmatas
Okafors

**Okafors** var būt:

* Džalils Okafors — amerikāņu basketbolists;
* Emeka Okafors — amerikāņu basketbolists;
* Noa Okafors (*Noah Okafor*; dzimis 2000) — Šveices futbolists.
2011. gada Pasaules U-19 čempionāts basketbolā

**2011. gada [[Pasaules čempionāts basketbolā U-19 izlasēm|Pasaules čempionāts basketbolā U-19]]** notika Latvijā no 2011. gada 30. jūnija līdz 10. jūlijam. Tas tika aizvadīts trijās pilsētās: Rīgā, Liepājā un Valmierā.

Pasaules čempionāta zelta medaļas izcīnīja Lietuvas valstsvienība, kas finālā uzvarēja Serbiju. Bronzas medaļu izcīnīja Krievijas izlase. Par turnīra vērtīgāko spēlētāju (MVP) tika atzīts Lietuvas izlases līderis Jons Valančūns, kurš bija turnīra līderis arī vairākos statistikas rādītājos.

Latvijas izlase, kuras vadošie spēlētāji bija Dāvis Bertāns, Jānis Timma, Edmunds Dukulis un Kaspars Vecvagars, bet galvenais treneris Ziedonis Jansons, ierindojās 10. vietā.

## Arēnas
Čempionāts norisinājās trijās Latvijas pilsētās: Rīgā, Liepājā un Valmierā. Visas trīs pilsētas organizēja 2009. gada Eiropas čempionātu sievietēm.

## Grupu izloze
Grupu izloze notika , lai noteiktu komandu sadalījumu četrās grupās (A, B, C, D). Vienā grupā nevarēja tikt ielozētas divas komandas no viena groza. Tāpat pirms izlozes bija zināms, ka Latvija un Lietuva nespēlēs vienā grupā, Lietuvai startējot Liepājā un Latvijai Valmierā. Tāpat FIBA vēlējās, lai katrā pilsētā spēlētu vismaz trīs Eiropas komandas, tādējādi Krievija tika nosūtīta uz spēlēšanu kādā no Valmieras grupām.

## Grupu turnīrs
### A grupa

### B grupa

### C grupa

### D grupa

## Astotdaļfināla kārta
### E grupa

### F grupa

## Izslēgšanas spēles
;Cīņa par čempiontitulu

;Par 5.—8. vietu

;Par 9.—12. vietu

;Par 13.—16. vietu

## Vietu sadalījums

## Atsauces

## Ārējās saites
* Čempionāta mājaslapa
Bukarts

**Bukarts** var būt:
* Rihards Bukarts (1995) — latviešu hokejists;
* Roberts Bukarts (1990) — latviešu hokejists.
Progress M-10M

**Progress M-10M** (*Прогресс М-10М*) bija Krievijas automātisks kravas kosmosa kuģis kravu nogādāšanai uz Starptautisko kosmosa staciju (SKS). To palaida .

## Krava
Kopējā kravas masa starta brīdī bija 2645 kg. Īpašajās tvertnēs ietilpa degviela pašam kuģim (627 kg) un stacijas dzinējsistēmai (250 kg), skābeklis (51 kg), ūdens (420 kg). Hermētiskajā kravas telpā (pavisam 1297 kg) atradās iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces, tai skaitā 444 kg amerikāņu segmentam. 

## Lidojuma gaita
*Progress M-10M* startēja no Baikonuras kosmodroma  13:05:21 UTC ar nesējraķeti Sojuz-U.

Saslēgšanās ar SKS notika 29. aprīlī 14:28:44 UTC pie Pirs moduļa automātiskā režīmā.

 09:04 UTC *Progress M-10M* atvienojās no SKS. Tajā pašā dienā transportkuģis tika novadīts no orbītas. 12:16 UTC bremzēšanas manevram tika iedarbināts kosmiskā aparāta dzinējs. Kosmosa kuģis nogāja no orbītas un sadega Zemes atmosfērā. Nesadegušās daļas aptuveni 13:00 UTC iekrita Klusā okeāna dienviddaļā. Pēdējā laikā *Progress* pēc atvienošanās no stacijas parasti veic pāris nedēļu autonomu lidojumu, veicot zinātniskus eksperimentus. Šoreiz to novadīja no orbītas uzreiz, jo tajā bija vairāk kā tonna atkritumu. Pēc plāna *Progress M-10M* vajadzēja nogremdēt jau augusta beigās, bet pēc *Progress M-12M* zaudēšanas nesējraķetes avārijā tika nolemts kravas kuģi paturēt vēl divus mēnešus, lai būtu kur novietot nevajadzīgos atkritumus.

## Atsauces

## Ārējās saites

* Progress M-10M lapa SKS Lidojumu vadības centrā
Plisunka

**Plisunka** (arī **Plusona**) ir Zilupes kreisā krasta pieteka Ludzas novadā. Iztek no Plisūna ezera Istras pagastā. Dažkārt par Plisunkas augšteci tiek uzskatīts Zeiļovas strauts (sākas no Zeiļovas ezera). Tek austrumu virzienā pa mežainu apvidu. pa ceļam uzņem Ilza un Pintu ezeru ūdeņus. Ietek Zilupē pie Kausas pilskalna. 0,2 km no ietekas uzņem lielākās pietekas Patmalīšu upes ūdeņus. Plisunku šķērso autoceļš P52, lielākā apdzīvotā vieta krastos — Šuškova.

## Atsauces
Sokolovskis

**Sokolovskis** (, , , no *sokół*/*со́кол* — 'piekūns') ir slāvu cilmes uzvārds. Cilvēki ar šo uzvārdu:

* Pauls Sokolovskis (1860—1934) — vācbaltiešu jurists un profesors;
* Vasilijs Sokolovskis (1897—1968) — baltkrievu izcelsmes virsnieks, PSRS maršals;
* Juris Sokolovskis (1976) — Latvijas politiķis.

## Skatīt arī
* Sakalausks
* Sakalauskis ()
* Sakalovskis, viens no Imanta Ziedoņa dzimtajiem uzvārdiem
Dalīšana

thumbnail|150px|Dalīšanas zīme.
**Dalīšana** ir viena no četrām aritmētikas pamatdarbībām. Dalīšanas pretējā darbība ir reizināšana; patiesībā dalīšanu var uzrakstīt kā reizināšanu ar daļskaitli, kur skaitītājā ir viens, bet saucējā — dalītājs. Lai norādītu, ka skaitļi tiek dalīti, starp tiem liek šādus simbolus: ÷, : vai /. Dalīšanu var uzrakstīt arī kā daļskaitli, kur skaitītājā ir dalāmais, saucējā — dalītājs, bet rezultāts ir dalījums.

Ar nulli dalīt nevar, lai gan augstākajā matemātikā pēta robežas, kad dalītājs tiecas uz nulli. Šāda robeža var būt vienāda ar bezgalību.

## Skatīt arī
*Dalāmības pazīmes
*Dalītājs
*Daļskaitlis
*Proporcija
24-25 neatgriežas

**"24-25 neatgriežas"** ir 1968. gadā Latvijas PSR uzņemta aktierfilma. Filmas režisori ir Aloizs Brenčs un Rostislavs Gorjajevs. 

## Sižets

No eksperimentālās klīnikas nozagta dārga izmēģinājuma zāļu partija. Majors Grigasts tur aizdomās klīnikas darbiniekus. Viņš nodod šo lietu jaunajai izmeklētājai Mārai. Izmeklēšana viņu aizved uz attālo robežpilsētu valsts dienvidos, kur noziedznieks gatavojas aizgādāt zāles uz ārzemēm.

## Lomās
* Žanna Bolotova — *izmeklētāja Māra*
* Aleksandrs Beļavskis — *doktors Imants Herberts*
* Gunārs Cilinskis — *taksists Purvītis*
* Eduards Pāvuls — *taksists Juris Mežulis*
* Kārlis Sebris — *milicijas majors Grigasts*
* Antra Liedskalniņa — *medmāsa Irēna*
* Oļģerts Kroders — *doktors Gunārs Jansons*
* Edgars Liepiņš — *Kļimovs, milicijas darbinieks*
* Imeda Kahiani — *milicijas kapteinis*

*'Epizodēs:
* [[Valentīns Skulme]] — *sanitārs Eižens*
* [[Egons Beseris]] — *taksometru parka priekšnieks*
* [[Ēvalds Valters]] — *Mežuļa kaimiņš*
* [[Helēna Romānova]] — *medmāsa'' 
Artūrs Dimiters, Voldemārs Pūce, Juris Strenga, Gunārs Placēns, Arno Upenieks, Arnolds Liniņš, Henrihs Pilipsons.

## Interesanti fakti
* Filmēts Rīgā un Baku, Azerbaidžānā.
* Epizodē redzamas basketbola komandas "TTT" spēlētājas.

## Ārējās saites

* Filmas profils portālā Kino Muzejs

## Video
2015. gada Pasaules čempionāts hokejā

**2015. gada [[Pasaules čempionāts hokejā]]** norisinājās galvaspilsētā Prāgā un Ostravā, Čehijā. Šis bija 79. Pasaules čempionāts. Čempionāts notika laika posmā no 1. līdz 17. maijam.

Balsojumā par Pasaules čempionāta rīkošanu Čehija apsteidza Ukrainu.

## Dalībnieki
2015. gada Pasaules hokeja čempionātā piedalās 16 valstis — 14 no Eiropas un 2 no Ziemeļamerikas.

: * = Automātiski kvalificējās pēc 2014. gada Pasaules hokeja čempionāta (1.—14. vieta)*
: * = Kvalificējās, uzvarot 2014. gada Pasaules hokeja čempionāta 1. divīzijā*
: *<sup></sup> = Kvalificējās kā turnīra rīkotāji*

## Sadalījums pēc grupas

## Izlašu sastāvi

Katras izlases sastāvā ir starp 15 un 22 laukuma spēlētājiem, kā arī 2 līdz 3 vārtsargiem.

**A grupa**
*  *([[2015. gada Pasaules čempionāta hokejā izlašu sastāvi#Zviedrija|sastāvs]])*
*  *([[2015. gada Pasaules čempionāta hokejā izlašu sastāvi#Kanāda|sastāvs]])*
*  *([[2015. gada Pasaules čempionāta hokejā izlašu sastāvi#Čehija|sastāvs]])*
*  *([[2015. gada Pasaules čempionāta hokejā izlašu sastāvi#Šveice|sastāvs]])*
*  *([[2015. gada Pasaules čempionāta hokejā izlašu sastāvi#Latvija|sastāvs]])*
*  *([[2015. gada Pasaules čempionāta hokejā izlašu sastāvi#Francija|sastāvs]])*
*  *([[2015. gada Pasaules čempionāta hokejā izlašu sastāvi#Vācija|sastāvs]])*
*  *([[2015. gada Pasaules čempionāta hokejā izlašu sastāvi#Austrija|sastāvs]])*

**B grupa**
*  *([[2015. gada Pasaules čempionāta hokejā izlašu sastāvi#Somija|sastāvs]])*
*  *([[2015. gada Pasaules čempionāta hokejā izlašu sastāvi#Krievija|sastāvs]])*
*  *([[2015. gada Pasaules čempionāta hokejā izlašu sastāvi#ASV|sastāvs]])*
*  *([[2015. gada Pasaules čempionāta hokejā izlašu sastāvi#Slovākija|sastāvs]])*
*  *([[2015. gada Pasaules čempionāta hokejā izlašu sastāvi#Norvēģija|sastāvs]])*
*  *([[2015. gada Pasaules čempionāta hokejā izlašu sastāvi#Baltkrievija|sastāvs]])*
*  *([[2015. gada Pasaules čempionāta hokejā izlašu sastāvi#Slovēnija|sastāvs]])*
*  *([[2015. gada Pasaules čempionāta hokejā izlašu sastāvi#Dānija|sastāvs]])*

## Pirmā kārta
### A grupa

### B grupa

## Izslēgšanas spēles

### Ceturtdaļfināli

### Pusfināli

### Spēle par 3. vietu

### Fināls

## Galīgais vietu sadalījums

## Ārējās saites
*
Judovka

**Judovka** ir Daugavpils apkaime pilsētas dienvidu daļā, Daugavas kreisajā krastā. Izvietojusies starp Grīvu un Laucesas pagasta Maļutkiem pie autoceļa P68. Platības ziņā Judovka ir trešā mazākā apkaime pilsētā (aiz Dzintariem un Kalkūniem).

Apdzīvotā vieta izveidojās 19. gadsimta beigās Kurzemes guberņas Ilūkstes apriņķī iepretī Daugavpilij kā ebreju un vecticībnieku apmetne. 1925. gadā Judovkai piešķīra biezi apdzīvotas vietas statusu, bet 1926. gadā iekļāva Grīvas pilsētā. Par Judovkas nosaukumu ir vairākas versijas, no kurām izplatītākās ir vācu valodas vārds *Jude* (ebrejs), no zemesīpašnieka Judova, no kura tika pirkta zeme apmetnei un no ebrejam Judinam piederējušā ādu ģērēšanas uzņēmuma, ap kuru izauga miestiņš.

Judovka ir savrupmāju rajons, tajā atrodas arī pasta nodaļa un Judovkas-Maļutku Svētās Dievmātes Aizmigšanas un Nikolaja Brīnumdara lūgšanu nams (būvēts 1909. gadā, atjaunots 1942. gadā).

## Atsauces
Zilbe

**Zilbe** () ir burtu kopa, kurā ir iekļauts viens patskanis (vai tā vietā zilbisks līdzskanis) vai divskanis un papildus var būt iekļauti viens vai vairāki līdzskaņi. To izrunā ar vienu mutes atvērienu. Zilbe vai zilbju apvienojumi veido vārdus. Dažādās valodās ir atšķirīga zilbes uzbūve. Zilbē mēdz izšķirt 3 sastāvdaļas: zilbes sākumu, centru (kodolu) un nobeigumu. Piemēram, vārdā *sēt* zilbes sākums ir burts "s", centrs (kodols) — "ē", bet nobeigums — "t". Zilbē obligāta sastāvdaļa ir centrs (kodols), kuru visbiežāk veido patskanis vai divskanis, retāk zilbiski līdzskaņi, piemēram, vārdā "putns". Pēc zilbes nobeiguma izšķir slēgtas zilbes (aiz patskaņa ir līdzskanis) un vaļējas zilbes (aiz centra (kodola) nav līdzskaņa). Zilbes mēdz izšķirt arī pēc uzsvara, tas ir, uzsvērtas zilbes un neuzsvērtas zilbes.

Latviešu valodā, ja starp diviem patskaņiem ir līdzskanis, tad tas pieder pie nākamās zilbes ("mā-te"), bet, ja ir divi līdzskaņi, tad viens pie iepriekšējās, bet otrs pie nākamās zilbes ("lap-sa")

## Skatīt arī
* Mora (valodniecība)

## Atsauces
Denijs Boils

**Denijs Boils** (; dzimis  Redklifā, Apvienotajā Karalistē) ir britu kinorežisors un producents. Pirmā filma, ar kuru režisors ieguva pasaules slavu, bija 1996. gada britu filma "Vilcienvakte". Savukārt viņa Holivudas filma "Graustu miljonārs" 2008. gadā saņēma Amerikas Kinoakadēmijas balvu gan kā labākā filma, gan par labāko režisora darbu (kopā filma tika nominēta 10, bet saņēma 8 "Oskarus").

Karjeru sācis teātrī, pēc tam darbojies kā režisors televīzijā. 1994. gadā debitējis kino ar filmu "Seklais kaps", ko atzinīgi novērtēja kritiķi un filma bija komerciāli veiksmīga. 1996. gadā tai sekoja Denija Boila otrā kinofilma "Vilcienvakte", kas viņam atnesa pasaules slavu.

Denijs Boils ir 2012. gada vasaras olimpisko spēļu atklāšanas ceremonijas režisors.

## Apbalvojumi un nominācijas

## Filmogrāfija

## Televīzija
Boils ir piedalījies vairāku televīzijas seriālu tapšanā kā režisors un dažkārt arī kā producents. Pazīstamākie no tiem ir seriāli *[[Screenplay]]* (1989—1993, 3 sērijas), *[[Inspector Morse]]* (1990—1992, 2 sērijas), *[[Babylon (seriāls)|Babylon]]* (2014, 1 sērija), "Uzticies" (*Trust*, 2018, 3 sērijas).

## Ārējās saites
Endrū Leds

**Endrū Leds** (; dzimis  Meiplridžā, Kanādā) ir bijušais profesionāls kanādiešu hokejists, spēlēja kreisās malas uzbrucēja pozīcijā, bijušais Kanādas hokeja izlases dalībnieks. Spēlējis Nacionālās hokeja līgas klubu Karolīnas "Hurricanes", Čikāgas "Blackhawks", Atlantas "Thrashers", Vinipegas "Jets", Ņujorkas "Islanders", Arizonas "Coyotes" rindās.

## Spēlētāja karjera
2004. gada NHL draftā viņu izraudzījās Karolīnas "Hurricanes" ar kopējo 4. kārtas numuru.

NHL spēlē kopš 2005.—2006. gada sezonas, kas bija pirmā sezona pēc lokauta. Pirmās trīs sezonas pārstāvēja "Hurricanes" klubu. Debijas sezonā viņa pārstāvētais klubs izcīnīja Stenlija kausu. Nākamās trīs sezonas viņš aizvadīja Čikāgas "Blackhawks" sastāvā, 2010. gadā viņš izcīnīja otro Stenlija kausu savā karjerā.

2010. gada vasarā noslēdza līgumu ar Atlantas "Thrashers", kļūstot par tās kapteini. Komandas rindās turpināja spēlēt arī pēc franšīzes pārcelšanās, 2011. gadā mainot nosaukumu uz Vinipegas "Jets". "Jets" kapteinis Leds bija līdz pat 2016. gada februāra otrajai pusei, kad tika aizmainīts uz Čikāgas "Blackhawks".

Kanādas jaunatnes izlašu sastāvā ir izcīnījis zelta medaļu 2005. gada Pasaules čempionātā junioriem.

## Ārējās saites